b'\n_START_ARTICLE_\nU-14 (Kriegsmarine)\n_START_SECTION_\nZgodovina\n_START_PARAGRAPH_\nPodmornica je sodelovala v poljski kampanji leta 1939 in operaciji Weser\xc3\xbcbung leta 1940. Od leta 1941 do 1945 so jo uporabljali kot \xc5\xa1olsko podmornico za urjenje novih podmorni\xc4\x8darjev. U-14 je opravila 6 bojnih plovb, na katerih je potopila 9 trgovskih ladij s skupno tona\xc5\xbeo 12.344 BRT. Ve\xc4\x8dinoma je bila aktivna v Severnem morju. Podmornica je bila 3. marca 1945 izvzeta iz aktivne slu\xc5\xbebe in 5. maja v operaciji Mavrica (samopotopitev nem\xc5\xa1ke flote) namerno uni\xc4\x8dena. Po vojni so jo dvignili in razrezali za staro \xc5\xbeelezo.'